ΓΡΑΠΤΗ ΕΡΩΤΗΣΗ E-0283/96 υποβολή: Hiltrud Breyer (V) προς την Επιτροπή (15 Φεβρουαρίου 1996)

Θέμα: Καθεστώς «Home-Base» για τις αεροπορικές εταιρίες

1. Η εναρμόνιση των ευρωπαϊκών αεροπορικών μεταφορών έχει άμεσες επιπτώσεις στους ισχύοντες περιορισμούς των νυκτερινών πτήσεων στους γερμανικούς αερολιμένες;

2. Οι διατάξεις εναρμόνισης πρόκειται άραγε να έχουν επιπτώσεις όσον αφορά το καθεστώς «Home-Base» των αεροπορικών εταιριών στους γερμανικούς αερολιμένες;

3. Εάν ναι, θα ισχύουν διαφορετικές διατάξεις για τις εθνικές και τις διεθνείς αεροπορικές εταιρίες;

4. Θα μπορούν μελλοντικά οι αεροπορικές εταιρίες εντός της ΕΕ να διεκδικούν το δικαίωμα καθεστώτος «Home-Base» σε πολλούς αερολιμένες ταυτόχρονα;

5. Ποιές άλλες διατάξεις που ισχύουν αυτή τη στιγμή στον τομέα των αεροπορικών μεταφορών θα τροποποιηθούν με την εναρμόνιση του δικαίου της ΕΕ, από πότε και με ποιό τρόπο;

6. Ποιά περιθώρια θα διαθέτουν οι εθνικές κυβερνήσεις όσον αφορά την επιβολή περιορισμών ή απαγορεύσεων στις νυκτερινές πτήσεις;

7. Οι ισχύοντες περιορισμοί των νυκτερινών πτήσεων θα πρέπει να καταργηθούν στο πλαίσιο της εναρμόνισης;

8. Εάν ναι, υπάρχει σχετικό χρονοδιάγραμμα;

Απάντηση του κ. Kinnock εξ ονόματος της Επιτροπής (21η Μαρτίου 1995)

Από 1ης Ιανουαρίου 1993, άρχισε να ισχύει το τρίτο και τελικό πακέτο μέτρων ελευθέρωσης της κοινοτικής αγοράς εσωτερικών αεροπορικών μεταφορών. Βάσει του πακέτου μια εταιρεία η οποία επιθυμεί να παράσχει υπηρεσίες αερομεταφοράς πρέπει να έχει λάβει άδεια λειτουργίας την οποία εκδίδει το κράτος μέλος στο οποίο βρίσκεται το σημαντικότερο μέρος των δραστηριοτήτων της και στου οποίου τα μητρώα είναι ενδεχομένως εγγεγραμμένη. Από τη στιγμή που μια τέτοια άδεια χορηγείται, η εταιρεία έχει τη δυνατότητα, με την επιφύλαξη ελαχίστων εξαιρέσεων οι οποίες καθορίζονται σαφώς, να προσφέρει υπηρεσίες σε όλη την Κοινότητα. Το γεγονός αυτό συνεπάγεται ότι η εταιρεία μπορεί να δραστηριοποιείται σε μεγάλο βαθμό και σε αεροδρόμια άλλων κρατών μελών.

Η Επιτροπή καταλαβαίνει ότι, σε αντίθεση με το κύριο κέντρο επιχειρήσεων ενός αερομεταφορέα, ο όρος «home-base status», αναφέρεται κυρίως στο κέντρο όπου ο στόλος του αερομεταφορέα σταθμεύει σε τακτική βάση και στο οποίο πραγματοποιούνται έργα συντήρησης. Με τα δεδομένα αυτά, η ερώτηση του αξιότιμου μέλους δύναται να λάβει την ακόλουθη απάντηση:

1. Τα κράτη μέλη είναι πάντα ελεύθερα να καθορίζουν τους εθνικούς τους νόμους περί απαγόρευσης της κυκλοφορίας, οι οποίοι όμως πρέπει να σέβονται τις γενικές αρχές της κοινοτικής νομοθεσίας, ιδίως όσον αφορά την αρχή της μη διακριτικής μεταχείρισης.

2. Λόγω της ελευθέρωσης της κοινοτικής αγοράς εσωτερικών αερομεταφορών, τα γερμανικά αεροδρόμια ενδεχομένως να χρησιμοποιούνται όλο και περισσότερο κατά το μέλλον ως «home base» για τους αερομεταφορείς άλλων κρατών μελών.

3. Στο πλαίσιο του πεδίου εφαρμογής του τρίτου πακέτου, απαγορεύεται κάθε άνιση μεταχείριση που βασίζεται στην εθνικότητα του αερομεταφορέα. Ως εκ τούτου, οι γερμανοί αερομεταφορείς δεν δύνανται να χαίρουν ευνοϊκότερης μεταχείρισης από οποιονδήποτε άλλο αερομεταφορέα άλλου κράτους μέλους.

4. Ναι.

5. Στο τρίτο πακέτο προβλέπονται κοινοί κανόνες χορήγησης όσον αφορά την άδεια λειτουργίας σε αερομεταφορείς (Κανονισμός του Συμβουλίου (ΕΟΚ) αριθ. 2407/92 ((ΕΕ L 240, 24.8.1992. ))), την πρόσβαση στην αγορά (Κανονισμός του Συμβουλίου (ΕΟΚ) αριθ. 2408/92 (1)) και τα τιμολόγια και κόμιστρα των αερομεταφορών (Κανονισμός του Συμβουλίου (ΕΟΚ) αριθ. 2409/92 (1)). Οι κανόνες αυτοί, στους οποίους περιλαμβάνεται η πλήρης ελευθερία όσον αφορά τα δικαιώματα διαμετακόμισης από 1ης Απριλίου 1997, εφαρμόζονται άμεσα σε όλα τα κράτη μέλη και έχουν αντικαταστήσει τους πρώην ισχύοντες διφορούμενους κανόνες, τόσο σε εθνικό όσο και σε διεθνές επίπεδο. Η Κοινότητα θέσπισε επίσης και άλλους νόμους στον τομέα των αερομεταφορών, ιδίως:

- την κατανομή του διαθέσιμου χρόνου χρήσης (slots) στους κοινοτικούς αερολιμένες. (Κανονισμός του Συμβουλίου (ΕΟΚ) αριθ. 95/93 ((EE L 14, 22.1.1993. )) 7

- τη λειτουργία των ηλεκτρονικών συστημάτων κράτησης θέσεων εντός της Κοινότητας (Κανονισμός του Συμβουλίου (ΕΟΚ) αριθ. 2299/89 ((EE L 220, 29.7.1989. )), όπως τροποποιήθηκε από τον Κανονισμό του Συμβουλίου (ΕΟΚ) αριθ. 3089/93 ((EE L 278, 11.11.1993. ))) 7

- την εφαρμογή ενός συστήματος αντισταθμιστικών παροχών σε περίπτωση άρνησης επιβίβασης κατά τις τακτικές αεροπορικές μεταφορές (Κανονισμός του Συμβουλίου (ΕΟΚ) αριθ. 295/91 ((EE L 36, 8.2.1991. ))) 7

- την αμοιβαία αναγνώριση των διπλωμάτων των πιλότων (Οδηγία του Συμβουλίου 91/670/ΕΟΚ ((EE L 373, 31.12.1991. ))) 7

- τη σταδιακή παύση της χρησιμοποίησης των αεροσκαφών που δημιουργούν υψηλό θόρυβο (οδηγία του Συμβουλίου 92/14/ΕΟΚ ((EE L 76, 23.3.1992. ))) 7

- τη συνεργασία, κατά τις έρευνες στον τομέα των δυστυχημάτων πολιτικής αεροπορίας και των ατυχημάτων (Οδηγία του Συμβουλίου αριθ. 94/56/ΕΚ ((EE L 319, 12.12.1994. ))) 7

- τη θέσπιση κοινοτικού πλαισίου για την πιστοποίηση των αεροσκαφών, την οργάνωση της συντήρησης και για τους φορείς παροχής αεροπορικών υπηρεσιών καθώς και για τη χορήγηση άδειας εξασκήσεως επαγγέλματος στο προσωπικό που συμμετέχει στην αεροπορική ασφάλεια και στις αερομεταφορές (Κανονισμός του Συμβουλίου (ΕΟΚ) αριθ. 3922/91 ((EE L 373, 31.12.1991. )).

6 έως 8. Παραπέμπουμε το αξιότιμο μέλος στο σημείο 1 παραπάνω.